Zmluva na poskytnutie služby

Lekárska posudková činnosť podľa § 49 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní ( živnostenský zákon) v znení neskorších predpisov

Zmluvné strany

**Objednávateľ:** Obec Tekovské Lužany

 SNP č. 43

 935 41 Tekovské Lužany

 IČO: 00307548

 zastúpená: Ing. Mariánom Kotorom, starostom obce

**Posudzujúci lekár:** MUDr. Mária Földesiová

 trvalý pobyt: Narcisová ul. č. 7, Levice

 dátum narodenia:

 rodné číslo:

 bankové spojenie: Slovenská sporiteľňa a.s.

 číslo účtu:

**čl. 1**

**Predmet zmluvy**

 1.Predmetom poskytnutia služby posudzujúcim lekárom podľa tejto zmluvy je „lekárska

 Posudková činnosť“ podľa § 49 zákona č. 448/2008 Z.z. o sociálnych službách a o zmene

 a doplnení zákona č. 455/1991 Zb. o živnostenskom podnikaní (živnostenský zákon) v

 znení neskorších predpisov (ďalej len „zákon o sociálnych službách“).

2. Zmluvné strany budú v rozsahu plnenia tejto zmluvy ďalej spolupracovať pri výkone

 posudkovej činnosti podľa zákona o sociálnych služieb a súvisiacej legislatívy.

3. Plnením podľa tejto zmluvy sa rozumie vykonanie a dodávka všetkých prác, služieb,

 dokumentácie a úkonov nutných k riadnemu plneniu predmetu zmluvy podľa ods. 1/

 tohto článku v rozsahu ustanovenom zákonom o sociálnych službách.

**čl. 2**

**Čas plnenia**

1. Zmluvné strany uzatvárajú túto zmluvu na dobru neurčitú.

2. Zmluvu o poskytnutí služby možno ukončiť:

 a/ písomnou dohodou zmluvných strán,

 b/ odstúpením od zmluvy v prípade, ak druhá zmluvná strana opätovne porušuje alebo

 nedodržiava ustanovenia tejto zmluvy. Odstúpenie musí byť písomné a je účinné dňom

 doručenia druhej zmluvnej strane,

 c/ výpoveďou jednej zo zmluvných strán a to aj bez udania dôvodu. Výpovedná doba je 3

 mesiace a začína plynúť prvým dňom kalendárneho mesiaca nasledujúceho po mesiaci,

 v ktorom bola doručená písomná výpoveď druhej zmluvnej strane.

3. Zmluva o poskytnutí služby stráca okamžitú platnosť v prípade, ak posudzujúci lekár

 prestane spĺňať kvalifikačné predpoklady ustanovené pre výkon lekárskej posudkovej

 činnosti podľa zákona o sociálnych službách, prestane vykonávať činnosti, obmedzí

 výkon týchto činnosti alebo stratí oprávnenie vykonávať činnosti, ktoré sú predmetom

 tejto zmluvy.

**čl**.**3**

**Cena za plnenie a platobné podmienky**

1. Cena za vyhotovenie predmetu zmluvy je dojednaná dohodou zmluvných strán a v súlade s

 ponukou posudzujúceho lekára zo dňa 19. septembra 2014 a predstavuje:

 a/ za 1 vyhotovený nový lekársky posudok fyzickej osoby na účely poskytnutia sociálnej

 služby je úhrada 8,00 €,

 b/ za 1 vyhotovený lekársky posudok pri preposudzovaní, resp. opätovnom posudzovaní

 odkázanosti fyzickej osoby na účely poskytnutia sociálnej služby je úhrada 8.00 €.

2. Objednávateľ sa zaväzuje uhradiť cenu za plnenie na základe počtu skutočne

 vypracovaných a odovzdaných lekárskych posudkov. Evidenciu lekárskych posudkov pre

 vykonanie úhrady vedie:

 Obecný úrad Tekovské Lužany

3. Cena za plnenie bude uhradená do 15 dní po vyhotovení lekárskeho posudku,

 bezhotovostným prevodom v prospech posudkového lekára.

**čl. 4**

**Lekárska posudková činnosť**

1. Pri výkone lekárskej posudkovej činnosti sa postupuje predovšetkým podľa § 49 zákona

 o sociálnych službách, pričom najmä:

* posudzujúci lekár vykonáva lekársku posudkovú činnosť na účely posúdenia odkázanosti fyzickej osoby na pomoc inej fyzickej osoby. Lekárskou posudkovou činnosťou je hodnotenie a posudzovanie zdravotného stavu fyzickej osoby a zmien zdravotného stavu fyzickej osoby,
* posudzujúci lekár pri vykonávaní lekárskej posudkovej činnosti spolupracuje so sociálnym pracovníkom obce,
* posudzujúci lekár pri výkone lekárskej posudkovej činnosti vychádza z lekárskeho nálezu vypracovaného zmluvným lekárom, s ktorým má fyzická osoba uzatvorenú dohodu o poskytovaní zdravotnej starostlivosti. Ak je lekársky nález neúplný posudzujúci lekár požiada zmluvného lekára o jeho doplnenie,
* na základe výsledkov posúdenia vypracuje posudzujúci lekár lekársky posudok, ktorý obsahuje stupeň odkázanosti fyzickej osoby na pomoc inej fyzickej osoby a termín

opätovného posúdenia zdravotného stavu fyzickej osoby. Pri opätovnom posúdení

zdravotného stavu fyzickej osoby posudzujúci lekár vychádza z lekárskeho nálezu

zmluvného lekára z ktorého vychádzal pri ostatnom posúdení, ak od posúdenia

fyzickej osoby neuplynulo šesť mesiacov a nie sú známe nové skutočnosti o jej zdravotnom stave, ktoré podmieňujú zmenu stupňa odkázanosti na pomoc inej

fyzickej osoby,

* posudzujúci lekár môže vychádzať aj z lekárskeho nálezu zmluvného lekára, ktorý je starší ako šesť mesiacov, ak je zdravotný stav fyzickej osoby chronický s trvalým poškodením a stupeň odkázanosti na pomoc inej fyzickej osoby je trvalý a nemožno očakávať zlepšenie,
* posudzujúci lekár vykonáva posúdenie spravidla bez prítomnosti posudzovanej

fyzickej osoby,

* posudzujúci lekár môže pozvať fyzickú osobu na posúdenie jej zdravotného stavu, ak sú pochybnosti o správnosti diagnostického záveru vyplývajúceho z predloženého lekárskeho nálezu zmluvného lekára alebo je potrebné overiť objektívnosť alebo úplnosť diagnostického záveru,
* posudzujúci lekár je povinný pozvať fyzickú osobu na posúdenie jej zdravotného stavu, ak o to fyzická osoba písomne požiada,
* posudzujúci lekár určí termín opätovného posúdenia zdravotného stavu fyzickej osoby a obec vyzve fyzickú osobu na opätovné posúdenie zdravotného stavu fyzickej osoby, ak je predpoklad, že dôjde k zmene zdravotného stavu fyzickej osoby odkázanej na pomoc inej fyzickej osoby, Posudzujúci lekár neurčí termín opätovného posúdenia zdravotného stavu fyzickej osoby, ak je zdravotný stav fyzickej osoby chronický s trvalým poškodením a od ďalšej liečby nemožno očakávať jeho zlepšenie,
* odkázanosť fyzickej osoby na pomoc inej fyzickej osoby na účely poskytnutia sociálnej služby sa posudzuje podľa zákona o sociálnych službách. Stupeň odkázanosti fyzickej osoby na pomoc inej fyzickej osoby a priemerný rozsah odkázanosti fyzickej osoby v hodinách sa určí na základe celkového počtu bodov hodnotenia,
* fyzická osoba je odkázaná na pomoc inej fyzickej osoby, ak jej stupeň odkázanosti je II až VI podľa zákona o sociálnych službách.

**čl. 5**

**Lehota pre vypracovanie lekárskeho posudku**

1. Posudzujúci lekár je povinný vypracovať lekársky posudok vo všeobecnej lehote sedem

 dní od výzvy (podnetu) objednávateľa na jeho vypracovanie.

2. Ak to okolnosti prípadu budú vyžadovať vzhľadom na nepriaznivý zdravotný stav

 posudzujúcej fyzickej osoby, zmluvné strany sa dohodli, že posudzujúci lekár vypracuje

 lekársky posudok v osobitnej skrátenej lehote.

3. O odovzdaní a prevzatí lekárskeho posudku podľa tejto zmluvy vykonajú zmluvné

 strany záznam.

**čl. 6**

**Záruky a zodpovednosť posudzujúceho lekára**

1. Posudzujúci lekár je zodpovedný za to, že počas trvania platnosti tejto zmluvy spĺňa

 kvalifikačné predpoklady ustanovené pre výkon lekárskej posudkovej činnosti podľa

 § 84 ods. 18 zákona o sociálnych službách. V prípade straty predpokladov rozhodujúcich

 Pre spĺňanie kvalifikačných predpokladov je posudzujúci lekár povinný bezodkladne o

 tom informovať objednávateľa, inak nastupuje zodpovednosť za škodu takto spôsobenú.

2. Posudzujúci lekár zodpovedá za kvalitu predmetu zmluvy podľa všeobecne záväzných

 platných právnych predpisov a v zmysle tejto zmluvy po stránke jeho úplnosti a odbornosti

 a zodpovedá zo zákona za vady predmetu diela.

**čl. 7**

**Záverečné ustanovenie**

1. Táto zmluva je vyhotovená v 2 rovnopisoch, po 1 vyhotovení pre každú zmluvnú stranu.

2. Meniť alebo dopĺňať text tejto zmluvy je možné len formou písomných dodatkov, ktoré

 budú platné ak budú riadne potvrdené a podpísané oboma zmluvnými stranami.

 Dodatky musia byť vyhotovené v rovnakom počte ako táto zmluva.

3. Zmluva nadobúda platnosť dňom jej podpisu oboma zmluvnými stranami.

4. Zmluva je účinná dňom nasledujúcim po dní jej zverejnenia.

V Tekovských Lužanoch ,dňa 3.novembra 2015

---------------------------------------- -------------------------------------------

 posudzujúci lekár objednávateľ

 MUDr. Mária Földesiová Ing. Marián Kotora

 starosta obce